
Környezetvédelem és polgári jog, avagy polgári jogi eszközök a környezet megóvásért

A dolgozatom témája a környezetvédelem és a polgári jog kapcsolatának részletes bemutatása, különös tekintettel a környezet megóvása érdekében alkalmazható polgári jogi eszközökre.
A bírói gyakorlaton keresztül próbálok meg rávilágítani arra, hogy a polgári jog eszközei is alkalmasak lehetnek arra, hogy hozzájáruljanak egy hatékony környezetvédelem kialakításában.
Elsőként a felelősséggel kapcsolatos kérdéseket vizsgálom, melynek keretében sorra veszem a kárfelelősség egyes elemeit és az ezekkel kapcsolatos bizonyítási nehézségeket. Továbbá egyes jogeseteken keresztül mutatom be, hogy miként értelmezi a bíróság elháríthatatlan külső ok és tevékenységi körön kívülre eső ok fogalmát.
A dolgozat további részében a még rendelkezésre álló polgári jogi eszközöket elemzem, így a személyek jogi védelmét, a szomszédjogot és a birtokvédelmet. A három jogintézmény szabályait a környezetkárosító tevékenységekkel párhuzamba állítva vizsgálom, valamint a bíró gyakorlatot elemezve vizsgálom azokat a tevékenységeket, amelyek alkalmasak lehetnek arra, hogy e jogokat megsértsék.
A de lege ferenda részben a bírói gyakorlat alapján levonható következtetéseket foglalom össze, illetve javaslataimat teszem meg.
Összességében célom, hogy bemutassam a polgári jogban rejlő lehetőségeket a környezet védelmének érdekében.




